Her kort før aften sank en fiskekutter ud for Thorup Strand. Fiskeren ombord var selv i stand til at sende et nødsignal til Søværnets Operative Kommando klokken 17.27. Herefter blev der indsat flere redningsbåde sammen med lokale skibe i forsøget på at finde kutterens eneste besætningsmedlem. Søværnets Operative Kommando oplyser til TV2/Nord, at det var en redningshelikopter fra Flyvestation Aalborg, der fandt den underafkølede fisker, og at han derefter blev fløjet til sygehuset i Aalborg. Der er endnu ingen opdateringer om tilstanden på den underafkølede fisker.

Opsummering:
En underafkølet fisker er blevet fløjet til sygehuset i Aalborg